ጠቅላይ ሚኒስትር ሃይለማርያም ከመንግስታቱ ድርጅት ዋና ጸሃፊ ጋር ተወያዩ
የኢፌዴሪ ጠቅላይ ሚኒስትር ሃይለማርያም ደሳለኝ ከተባበሩት መንግስታት ድርጅት ዋና ጸሃፊ አንቶኒዮ ጉተሬዝ ጋር ተወያዩ።መሪዎቹ በደቡብ ሱዳን ወቅታዊ ጉዳይ እና በሶማሊያ እየታየ ስላለው ሰላምና መረጋጋት በስፋት ተወያይተዋል።የኢፌዴሪ የውጭ ጉዳይ ሚኒስትር ዶክተር ወርቅነህ ገበየሁ፥ መሪዎቹ በደቡብ ሱዳን ያለው አለመረጋጋት እና ግጭት እንዳሳሰባቸው ገልጸዋል።በሃገሪቱ ያለው አለመረጋጋት እና ቀውስ በሃገሪቱ ከተከሰተው ርሃብ ጋር ተዳምሮ፥ በሃገሪቱ ያለውን ሰብዓዊ ቀውስ ሊያባብሰው እንደሚችልም ስጋታቸውን ገልጸዋል።በሃገሪቱ ከአራት አመት በፊት የተጀመረው ጦርነት ከ2 ነጥብ 2 ሚሊየን በላይ የሃገሬውን ዜጎች ሲያፈናቅል፥ በሃገሪቱ የተከሰተው ድርቅ ደግሞ የበርካቶችን ህይዎት አደጋ ላይ ጥሏል።ሁለቱ መሪዎችም የታዳጊዋ ሃገር ሁኔታ መፍትሄ ሊያገኝ በሚችልበት ጉዳይ ላይ ትኩረታቸውን አድርገው ነው የተወያዩት።የቀውሱ ተዋናዮችም በሃገሪቱ ያለውን ሁኔታ ዘለቄታዊ መፍትሄ ለመስጠት፥ መምከር እንዳለባቸውም መሪዎቹ አጽንኦት ሰጥተዋል።ጠቅላይ ሚኒስትር ሃይለማርያም፥ ኢትዮጵያ ለደቡብ ሱዳን ሰላምና መረጋጋት እያደረገች ስላለው አስተዋጽኦ ለዋና ጸሃፊው አስረድተዋል።ኢትዮጵተያ እንደ ሃገር እንዲሁም ከምስራቅ አፍሪካ የልማት በይነ መንግስታት (ኢጋድ) ጋር በመሆን ለሃገሪቱ ሰላምና መረጋጋት ያደረገችውን አስተዋጽኦም አንስተዋል።ዋና ጸሃፊው አንቶኒዮ ጉተሬዝ በበኩላቸው፥ የተባበሩት መንግስታት ድርጅት ለደቡብ ሱዳን ሰላምና መረጋጋት የሚሰሩ እንደ ኢትዮጵያ ያሉ ሃገራትን ይደግፋል ብለዋል።መሪዎቹ በውይይታቸው በሶማሊያ እየታየ ያለውን ሰላምና መረጋጋትም አድንቀዋል።ሶማሊያ ከፈረንጆቹ 2012 ወዲህ ሰላምና መረጋጋቷ መሻሻል ታይቶበታል።ይሁን እንጅ አሸባሪው አልሸባብ በሃገሪቱ ዘለቄታዊ ሰላምና መረጋጋት እንዳይሰፍን እያደረገ መሆኑን በማንሳት ጉዳዩ ትኩረት ሊሰጠው እንደሚገባ ጠቅሰዋል።ከዚህ አንጻርም የመንግስታዊ ተቋማትን አቅም በማጠናከር በሃገሪቱ ዘለቄታዊ ሰላምና መረጋጋት ለማምጣት በጋራ መስራት በሚቻልባቸው ጉዳዮች ላይም ተወያይተዋል (ኢዜአ) ።ግንቦት 3/2009የዓለም ጤና ጥበቃ ሚኒስትሮች አዲሱን የዓለም ጤና ድርጅት ዋና ዳይሬክተር ከሁለት ሳምንታት ባነሰ ጊዜ ውስጥ ይመርጣሉ፡፡ለዚህም ዶክተር ቴድሮስ አድሃኖም ከኢትዮጵያ፣ ዶክተር ሳኒያ ኒሽታር ከፓኪስታንና እንግሊዛዊው  ዶክተር ዳቪድ ናባሮ ቦታውን ለመያዝ የሚያስችላቸውን ቅስቀሳ በማድረግ ላይ ይገኛሉ፡፡ታዋቂ ሰዎች፣ መሪዎችና  ባለሙያዎች ለዶክተር ቴድሮስ ድጋፍ ከመስጠት ባለፈ የስራልምዳቸውን፣ የአመራር ክህሎትና ብቃታቸውን እንዲሁም ከሰዎች ጋር ተግባብቶ የመስራት ችሎታቸውን በመዘርዘር በተለያዩ መገናኛ ዘዴዎች  መረጃዎችን እያሰራጩ ናቸው፡፡                       በዓለም ዓቀፍ ጤና ተቋማት በሰሩባቸው ዓመታት ሁሉ ዓለም ዓቀፉን የጤና አጀንዳ ቅርጽ በመለወጥ፣ ወሳኝ ተዋንያንን በዘርፉ በማሰማራትም ሆነ ተጽዕኖ በማሳደር ረገድ የዓለም ጤና ድርጅትን በዋና ዳይሬክተርነት የሚመሩት ሰዎች ቁልፍ ሚና እንደሚጫወቱ ተገንዝበዋል፡፡ድርጅቱንና የጤና ክብካቤ ስርዓቱን ከመሰረቱ  ለሚለውጥና “የሁሉንም ጤንነት ለሚያረጋግጥ” ዓላማና ግብ በጤናው ዘርፍ የተሰማሩ ዓለም ዓቀፍ ተቋማትንና ባለድርሻ አካላትን  የማስተባበርና የመምራት ኃላፊነቱ የዋና ዳይሬክተሩ የቤት ስራ  ነው ብለው ያምናሉ ዶክተር   ለዚህ ደግሞ በእጩነት ከቀረቡት ሶስቱ የመጨረሻ ተወዳዳሪዎች ውስጥ ዶክተር ቴድሮስ አድሃኖም ቦታው የሚጠይቀውን እውቀትና ክህሎት የሚያሟሉ ብቸኛው ተወዳዳሪ መሆናቸውን ሚዲየም.ኮም /medium.com/ ላይ ያሰፈሩት ጽሁፍ ያስረዳል፡፡በዓለም ዓቀፍና በሀገር ዓቀፍ ደረጃ ያስመዘገቧቸው ውጤቶችና ለዓለም ዓቀፉ ጤና ድርጅት ያስቀመጡት ራዕይ ድርጅቱን በዋና ዳይሬክተርነት ለመምራት ትክክለኛው ተወዳዳሪ እንደሚያደርጋቸውም ነው ያብራሩት፡፡ዶክተር ቴድሮስን የኢፌዴሪ ጤና ጥበቃ ሚኒስትር ዴዔታ ከነበሩበት ጊዜ ጀምረው እንደሚያውቋቸው ያብራሩት ዶክተር ጆርጂዮ ሮሲጋኖ፣ የሀገሪቱን የጤና ማሻሻያ ፕግራም በመተግበር ረገድ ዋና መሃንዲስ እንደነበሩ መስክረዋል፡፡ዶክተር ቴድሮስ በዓለም ዓቀፍ ጤና ተቋማት ባገለገሉባቸው ዓመታትም የዘርፉ ማነቆዎች እንዲፈቱ ቁል አስተዋጽኦ ማበርከታቸውን በቅርበት እንደሚያውቁ በጽሁፋቸው አብራርተዋል፡፡ከዓለም ዓቀፍና ሀገር ዓቀፍ ስኬቶቻቸው በተጨማሪ የግል ስብዕናቸውም ድርጅቱን ለመምራት ብቁ እንደሚያደርጋቸው ነው ያብራሩት፡፡የማስታወስ ችሎታቸውን፣  የሌሎችን ሀሳብ የማድመጥና መፍትሄ የመስጠት ክህሎታቸውን እንዲሁም ግልጸኝነታቸውን አድንቀዋል፡፡ዶክተር ቴድሮስ ያስመዘገቧቸው ስኬቶች፣ በተለያዩ መስኮች ያካበቱት የስራ ልምድና ለድርጅቱ የሰነቁት ራዕይ ብቻ ሳይሆን የግል ስብዕናና ተፈጥሯቸውም ቀጣዩ የዓለም ጤና ድርጅት መሪ ሊያደርጋቸው እንደሚችል አብራርተዋል፡፡ሌሎች መሪዎችና ባለሙያዎችም የዶክተር ቴድሮስን ክህሎትና ብቃት የተመለከቱ ምስክርነቶችን እየሰጡ መሆናቸውን መረጃዎች ይጠቁማሉ- (ኢዜአ) ፡፡